REPUBLIKA HRVATSKA	
ŠIBENSKO-KNINSKA ŽUPANIJA	
       GRAD SKRADIN
      GRADSKO VIJEĆE
         	
KLASA: 601-03/26-01/2
URBROJ: 2182-03-02-26-1
Skradin, 3. rujna 2026.g.

Temeljem članka 34. Statuta Grada Skradina („Službeni vjesnik Šibensko-kninske županije“, broj 3/21, 15/22, 29/23), Gradsko vijeće Grada Skradina, na 13. sjednici, od 03. rujna 2026. godine, donosi
ODLUKA 
o sufinanciranju redovitog programa predškolskog odgoja i obrazovanja 
djece s područja Grada Skradina koje provodi dječji vrtić drugog 
osnivača na području drugih jedinica lokalne samouprave, 
za pedagošku 2026./2027. godinu

Članak 1.
Ovom Odlukom uređuje se sufinanciranje redovitog programa predškolskog odgoja i obrazovanja djece s područja Grada Skradina koje provodi dječji vrtić drugog osnivača na području drugih jedinica lokalne samouprave (dalje u tekstu: Program), za pedagošku 2026./2027. godinu.

Članak 2.
	Odredbe ove Odluke koje se odnose na roditelje, samohrane roditelje i roditelje iz jednoroditeljskih obitelji na odgovarajući način primjenjuju se i na skrbnike i udomitelje (svi dalje u tekstu: roditelji-korisnici usluge).
	Izrazi koji se koriste u ovoj Odluci, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

Članak 3.
Grad Skradin će sredstvima iz svog Proračuna sufinancirati Program iz članka 1. ove Odluke u dječjem vrtiću drugog osnivača na području druge jedinice lokalne samouprave u visini 70% utvrđene ekonomske cijene za redoviti program u koji se dijete upisuje u toj ustanovi utvrđenih odlukom ili drugim aktom nadležnog tijela te ustanove i to: 
-	za dijete upisano u redoviti 10-satni jaslički program,
-	za dijete upisano u redoviti 10-satni vrtićki program
-	za dijete upisano u redoviti poludnevni 5/6-satni vrtićki program.

Članak 4.
	Grad Skradin sufinancirat će Program samo ukoliko su u Dječjem vrtiću Skradin popunjena sva mjesta.
	Iznimno, gradonačelnik Grada Skradina može iz opravdanih razloga posebnom odlukom odobriti sufinanciranje boravka djeteta u dječjem vrtiću drugog osnivača na području druge jedinice lokalne samouprave, iako u Dječjem vrtiću Skradin ima slobodnih mjesta. 

Članak 5.
Pravo na sufinanciranje Programa, roditelji – korisnici usluge ostvaruju kumulativnim ispunjavanjem sljedećih uvjeta:

1.	prebivalište na području Grada Skradina, najmanje 6 mjeseci prije podnošenja zahtjeva za ostvarivanje prava iz ove odluke za roditelje – korisnike usluge i djecu za koju se traži sufinanciranje Programa; 
2.	zaposlenost oba roditelja – korisnika usluge u trenutku podnošenja zahtjeva;
3.	redovita procijepljenost djece za koju se traži sufinanciranje Programa, sukladno Zakonu 
o zaštiti pučanstva od zaraznih bolesti, Provedbenom programu obaveznog cijepljenja djece i Programu zdravstvene zaštite djece, higijene i pravilne prehrane djece u dječjim vrtićima; 
4.	ukoliko dijete nakon provedenog upisnog postupka u Dječjem vrtiću Skradin nije moguće 
upisati u isti, te je stavljeno na listu čekanja;
    6.  sve obveze prema Gradu Skradinu po bilo kojoj osnovi trebaju biti podmirene.

Članak 6.
Pisani zahtjev za sufinanciranje troškova boravka djece podnosi se nadležnom tijelu Grada Skradina, uz prilaganje sljedećih isprava:
- uvjerenje o prebivalištu MUP RH PU Šibensko-kninske županije za roditelje-korisnike usluge i   
 djecu za koju se traži sufinanciranje Programa (članak 5. točka 1. ove Odluke);
- obostranu presliku važeće osobne iskaznice roditelja-korisnika usluge;
- potvrda HZMO o zaposlenju oba roditelja-korisnika usluge;
- potvrda pedijatra o redovitoj procijepljenosti djece za koju se traži sufinanciranje Programa,
- potvrda DV Skradin o nemogućnosti upisa djece za koju se traži sufinanciranje Programa, 
- potvrdu Grada o nepostojanju dugovanja po bilo kojoj osnovi
- ugovor ili potvrda dječjeg vrtića drugog osnivača u drugoj jedinici lokalne samouprave da su   
 djeca za koju se traži sufinanciranje Programa upisana u isti,
- dokaz o samohranosti: smrtni list za preminulog roditelja ili rješenja Centra za socijalnu skrb o 
 privremenom uzdržavanju djece za koju se traži sufinanciranje Programa,
- dokaz o skrbništvu ili udomiteljstvu: odluka Suda i rješenje Centra za socijalnu skrb o smještaju  
 djece za koju se traži sufinanciranje Programa, 
	Sve isprave/dokazi iz stavka 1. ove Odluke ne smiju biti stariji od 30 dana od dana podnošenja zahtjeva. 

Članak 7.
Ako podaci iskazani u zahtjevu nisu potpuni i/ili nisu dostavljeni svi prilozi,podnositelj zahtjeva dužan je na traženje nadležnog tijela Grada dopuniti zahtjev i/ili dostaviti tražene priloge u roku od 15 dana od dana dostave poziva za dopunu.
Smatrat će se da je podnositelj odustao od zahtjeva ako dopunjeni zahtjev odnosno traženi prilozi ne budu dostavljeni u roku iz prethodnog stavka ovog članka. 
Grad Skradin zadržava pravo da, radi pojašnjenja ili utvrđivanja određenih dodatnih činjenica, od roditelja-korisnika usluge zatraži dodatne dokumente i/ili se obrati izdavatelju dokumenata.

Članak 8.
Roditelji-korisnici usluge dužni su nadležnom tijelu Grada Skradina, u roku od 15 (petnaest) dana od nastanka, prijaviti svaku promjenu okolnosti koje su utjecale na odobrenje sufinanciranja, a koje bi mogle utjecati na visinu ili prestanak sufinanciranja.
U slučaju da roditelji-korisnici usluge u roku iz stavka 1. ovog članka ne prijave promjenu okolnosti koje su utjecale na sufinanciranje isti su dužni sami snositi sve troškove boravka djece u dječjim vrtićima, odnosno Gradu Skradinu nadoknaditi nastalu štetu.
Ukoliko se naknadnom provjerom ustanovi da je prestalo ispunjavanje nekog od uvjeta iz članka. 5. ove Odluke, Grad će obustaviti plaćanje troška boravka djeteta u vrtiću.
Grad Skradin zadržava pravo tijekom pedagoške godine zatražiti ažuriranu dokumentaciju iz članka 6. ove Odluke.

Članak 9.
S ustanovama u koje su djeca upisana Grad Skradin sklopit će ugovor o sufinanciranju Programa, za pedagošku 2026./2027. godinu, a prema upisanom broju djece sukladno ovoj Odluci.

 Članak 10.
Sredstva za sufinanciranje Programa iz članka 1. ove odluke osiguravaju se u Proračunu Grada Skradina. 

 Članak 11.
Ova Odluka stupa na snagu danom donošenja, a objavit će se u „Službenom vjesniku Šibensko-kninske županije” 

						GRADSKO VIJEĆE
GRADA SKRADINA

										PREDSJEDNIICA

									   Matea Klarić, dipl. iur., v.r.